Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 32. A 2093/1998. (IV. 22.) Korm. határozat 1. pontjában
Paragraph Index: 1355

32. A 2093/1998. (IV. 22.) Korm. határozat 1. pontjában foglaltak szerint a csatlakozási tárgyalások első szakaszában megvalósuló közösségi jogszabály-átvizsgálásban (acquis screening) a magyar kormányszakértői küldöttségek a Kormánytól kapott felhatalmazással vesznek részt. A Kormány a szakértői küldöttségek mandátumát tárgyalási fejezetenként külön-külön hozott nem nyilvános határozattal szabja meg. A közösségi jogszabályok átvizsgálására vonatkozó felhatalmazást tartalmazó kormányhatározat alapjául szolgáló valamennyi előterjesztésnek a következő szempontokat kell követnie: — bevezető, helyzetértékelő része ismertesse az eddig elért jogharmonizációs eredményeket; — jelezze azokat, a csatlakozáshoz szükséges harmonizációs és egyéb intézkedéseket, amelyeket a taggá válás feltételezett időpontjáig (2002. január 1.) kell meghozni, megjelenítve a vonatkozó költségvetési hatásokat is; — tegyen megfelelően indokolt javaslatot a konkrét átmeneti intézkedésekre, valamint — külön jelezve — az esetleges technikai adaptáció iránti igényekre, illetőleg az átvilágítás során képviselendő álláspont egyéb elemeire. A közösségi jog átvizsgált részeire vonatkozó tárgyalási álláspontot (az ún. „position paper”-t) a Kormány ezt követően külön határozattal hagyja jóvá, általában egyidejűleg több tárgyalási fejezet tekintetében. Ezt a rendet a

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes